Bosanski kulturni krug organizira dvije manifestacije

Tokom naredne sedmice Bosanski kulturni krug organizirati dvije veoma značajne manifestacije, promociju časopisa “Novi Divan” i izložbu historijskih ilustracija pod nazivom  ”Pitoreskni srednji vijek”.

U ponedjeljak, 31. maja, s početkom u 18.30 u kazamatu (baruthani) Staroga grada će biti organizirana promocija prvog broja časopisa ”Novi Divan”, koji se bazira na višedecenijskoj tradiciji kulturno-naučnog djelovanja u našem gradu. Po Divanu Travnik je bio poznat nadaleko, pa smo se potrudili da u novom ruhu održimo stari sjaj i kvalitetu.

Zatim, 3. juna, povodom Prvog spomena Travnika u pisanim izvorima, u suradnji sa Zavičajnim muzejom, također u kazamatu Staroga grada, svoje sugrađane počastit ćemo izložbom historijskih ilustracija braće Emira i Edina Durmiševića, izuzetno uspješnih iliustratora, iz Sarajeva, posvećenu srednjovjekovnom periodu naše historije. Naslov izložbe je ”Pitoreskni srednji vijek”.